Ògniszcza zarażeniô dzëków bëłë òdnotérowóné w gromicznikù w Braniewie – to je 50 km òd greńcë naszégò wòjewództwa. Ò apartną òstróżnotã i zabezpieczenié swòji chòwë apélëją do gbùrów szpektorzë weterinarii i robòtnicë Pòmòrsczégò Òstrzódka Gbùrsczégò Doradzywaniô. Afrikańsczi pòmór swiniów to je baro groznô i fest zarazlëwô wirusowô chëra, co tikô swiń i dzëków. Żebë sã przed nią chrónic, gbùrze mùszą stosowac zasadë bioasekùracji i òsóbnic karna swiniów òd jinëch zwiérzãtów – gôdô direchtór PÒDR w Lubaniu, Andris Dólny. Nowi òbòwiązczi dlô hòdowców swiniów, jaczé mają chrónic przed ASF, wëdóné mô Minysterstwò Gbùrzëznë. Jejich niedopilowanié mòże grożëc sztrôfama, w tim nawetka nakôzą likwidacji hòdowlë.